মুহাম্মদ মোশাররফ হোসেন

মুহাম্মদ মোশাররফ হোসেন (২২ জানুয়ারি ১৯৪০ - ১৮ আগস্ট ২০১৪) ছিলেন একজন বাংলাদেশী ব্যবসায়ী, শিল্পপতি এবং রাজনীতিবিদ। তিনি ফেনী-৩ আসন থেকে তিনবারের নির্বাচিত সংসদ সদস্য। তিনি বাংলাদেশ জাতীয়তাবাদী দলের ফেনী জেলার সভাপতি ও চেয়ারপারসনের উপদেষ্টা ছিলেন। তিনি বাংলাদেশ পোশাক প্রস্তুতকারক ও রপ্তানিকারক সমিতির সভাপতি ও বাংলাদেশ অ্যাসোসিয়েশন অব ইন্টারন্যাশনাল রিক্রুটিং এজেন্সির চেয়ারম্যান ছিলেন। মোশাররফ হোসেন ২২ জানুয়ারি ১৯৪০ সালে তার পৈতৃক বাড়ি তৎকালীন ব্রিটিশ ভারতের ফেনীর সোনাগাজীর আমিরাবাদ ইউনিয়নের আহম্মদপুর গ্রামে জন্মগ্রহণ করেন। তিনি ফেনীর অ্যাডভোকেট বেলায়েত হোসেনের (বেলায়েত মোক্তার) প্রথম পুত্র। তিনি ১৯৬০ সালে ঢাকা বিশ্ববিদ্যালয় থেকে বাণিজ্যে স্নাতক ডিগ্রি অর্জন করেন। মোশাররফ হোসেন ১৯৬৬ সালে কথা সাহিত্যিক ফরিদা হোসেনকে বিয়ে করেন। এই দম্পতীর তিন মেয়ে। মোশাররফের ছোট ভাই মোয়াজ্জেম হোসেন ন্যাশনাল ব্যাংকের সাবেক চেয়ারম্যান ও হোসাফ গ্রুপের ব্যবস্থাপনা পরিচালক। অপর ভাই শাহাদাত হোসেন সেলিম ন্যাশনাল ব্যাংকের সাবেক পরিচালক। মোশাররফ হোসেন বে-ইর্স্টান লিমিটেডের ব্যবস্থাপনা পরিচালক ও কনফিডেন্স বিল্ডার্সের চেয়ারম্যান এবং এমজেড এন্টারপ্রাইজের অংশীদার। তিনি ইসলামী ব্যাংকের একটানা ২২ বৎসর পর্যন্ত উদ্যোক্তা পরিচালক হিসেবে দায়িত্ব পালন করছেন। তিনি ঢাকাস্থ ফেনী সমিতির সভাপতি, বৃহত্তর নোয়াখালী সমিতির সভাপতি, মার্চ ১৯৯১ থেকে জুলাই ১৯৯৩ সাল পর্যন্ত বিজিএমইর সভাপতি, বায়রার চেয়ারম্যান হিসেবে ১ জুন ১৯৯৪ থেকে ২০ মে ১৯৯৮ সাল ও ৯ ফেব্রুয়ারি ২০০৪ থেকে ৮ ফেব্রুয়ারি ২০০৬ তিন মেয়াদে, মোহামেডান স্পোটিং ক্লাবের চেয়ারম্যান। তিনি বাংলা দৈনিক দিনকালের পরিচালক ইংরেজি দৈনিক ফিন্যান্সিয়াল এক্সপ্রেসের পরিচালক ছিলেন। ১৯৯০ সাল থেকে আমৃত্যু তিনি সিআইপি ছিলেন। মোশাররফ হোসেন ১৯৯৬ সালে রাজনীতিতে সক্রিয় হন। তিনি ১২ জুন ১৯৯৬ সালের সপ্তম জাতীয় সংসদ নির্বাচনে ফেনী-৩ আসনে বিএনপির মনোনয়ন নিয়ে সংসদ সদস্য নির্বাচিত হন। সপ্তম জাতীয় সংসদে তিনি বাণিজ্য মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। ১৯৯৭ সালে তিনি জেলা বিএনপির সভাপতি ও জাতীয় নির্বাহী কমিটির সদস্য হন। পরবর্তীতে ২০০১ সালের অষ্টম ও ২০০৮ সালের নবম জাতীয় সংসদ নির্বাচনে চারদলীয় জোটের মনোনয়নে ফেনী-৩ আসনের সংসদ সদস্য নির্বাচিত হন। অষ্টম জাতীয় সংসদে তিনি পাবর্ত্য চট্টগ্রাম বিষয়ক সংসদীয় স্থায়ী কমিটির চেয়ারম্যান এবং তথ্য মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন এবং নবম জাতীয় সংসদের শ্রম ও কর্মসংস্থান মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। তিনি সংসদের বিরোধী দলীয় নেত্রী ও বিএনপির চেয়ারপার্সন বেগম খালেদা জিয়ার উপদেষ্টা ছিলেন। মুহাম্মদ মোশাররফ হোসেন ১৮ আগস্ট ২০১৪ সালে সন্ধায় ঢাকার ইউনাইটেড হাসপাতালে মৃত্যুবরণ করেন। গুলশানের আজাদ মসজিদে জানাজার পর বনানীর কবরস্থানে তাকে সমাহিত করা হয়। "মোশাররফ হোসেন, আসন নং: ২৬৭, ফেনী-৩, দল: বিএনপি (ধানের শীষ)"। দৈনিক প্রথম আলো। ১০ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০২৩।  "সাবেক এমপি মোশাররফ হোসেনের ইন্তেকাল"। দৈনিক সমকাল। ১৯ আগস্ট ২০১৪। ১০ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০২৩।  "সাবেক এমপি মোশাররফ হোসেনের মৃত্যুবার্ষিকী আজ"। দৈনিক নয়াদিগন্ত। ১৮ আগস্ট ২০২২। ১০ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০২৩।  "Former Presidents, bgmea"। বিজিএমইএ (ইংরেজি ভাষায়)। ১০ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০২৩।  "x-President's and Secretary General's, baira"। বায়রা (ইংরেজি ভাষায়)। ১০ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০২৩।  "সাবেক সাংসদ মোশাররফের ইন্তেকাল"। দৈনিক প্রথম আলো। ৯ আগস্ট ২০১৪। ১০ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০২৩।  "এমপি মোশাররফ হোসেন জনগণের সুখ-দুঃখের সাথী ছিলেন"। দৈনিক সংগ্রাম। ঢাকা, বাংলাদেশ। ১৮ আগস্ট ২০১৫। ১৩ মে ২০২০ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৬।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৯-১০।